b'\n_START_ARTICLE_\nAmmunta kes\xc3\xa4olympialaisissa 2020 \xe2\x80\x93 naisten 50 metrin kiv\xc3\xa4\xc3\xa4rin asentokilpailu\n_START_SECTION_\nKarsinnat\n_START_PARAGRAPH_\nOlympialaisiin p\xc3\xa4\xc3\xa4see 29 urheilijaa. Karsinnoissa ansaidut paikat eiv\xc3\xa4t ole yksitt\xc3\xa4isten urheilijoiden, vaan paikat my\xc3\xb6nnet\xc3\xa4\xc3\xa4n maalle, joka nime\xc3\xa4\xc3\xa4 kilpailijat. Is\xc3\xa4nt\xc3\xa4maa Japanilla on yksi kiinti\xc3\xb6paikka. Yksi paikka jaetaan ISSF:n rankingin perusteella. Kaksi maata kutsutaan erillisell\xc3\xa4 kutsulla olympialaisiin. Loput paikat jaetaan vuoden 2018 MM-kilpailuissa, maanosien mestaruusturnauksissa tai muissa maanosien kilpailuissa sek\xc3\xa4 ISSF:n World Cup -turnauksissa vuonna 2019. Yhdest\xc3\xa4 maasta saa osallistua korkeintaan kaksi urheilijaa yhteen lajitapahtumaan.\n_START_SECTION_\nKilpailu\n_START_PARAGRAPH_\nKilpailu koostuu karsinta-ammunnoista ja loppukilpailusta. Karsinnoissa jokainen ampuja ampuu 40 laukausta seisten, maaten ja polvelta. Paras mahdollinen tulos on 1200. Loppukilpailuun p\xc3\xa4\xc3\xa4see karsinnan kahdeksan parasta ampujaa. Loppukilpailu alkaa kolmella viiden sarjan laukauksella polvelta. T\xc3\xa4m\xc3\xa4n j\xc3\xa4lkeen ammutaan kolme viiden laukauksen sarjaa maaten. Lopuksi ammutaan kaksi viiden laukauksen sarjaa seisten. T\xc3\xa4m\xc3\xa4n j\xc3\xa4lkeen sijoilla 7. ja 8. olevat urheilijat putoavat kilpailusta. Loput viisi laukausta seisten ammutaan yksitellen siten, ett\xc3\xa4 tuloksissa viimeinen putoaa aina pois yhden laukauksen j\xc3\xa4lkeen. Jos putoamassa on enemm\xc3\xa4n kuin yksi urheilija, ammutaan v\xc3\xa4hint\xc3\xa4\xc3\xa4n yksi lis\xc3\xa4laukaus. Karsinnoissa tuloksissa ei k\xc3\xa4ytet\xc3\xa4 desimaaleja, mutta loppukilpailussa huomioidaan desimaalit siten, ett\xc3\xa4 paras tulos yhdell\xc3\xa4 laukausella on 10,9.'